CELEX: C2005/229/78
Language: el
Date: 2005-09-17 00:00:00
Title: Υπόθεση T-292/05: Προσφυγή της Maria Johansen κατά του Ελεγκτικού Συνεδρίου των Ευρωπαϊκών Κοινοτήτων, που ασκήθηκε την 26η Ιουλίου 2005

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/37
            
         Προσφυγή της Maria Johansen κατά του Ελεγκτικού Συνεδρίου των Ευρωπαϊκών Κοινοτήτων, που ασκήθηκε την 26η Ιουλίου 2005
   (Υπόθεση T-292/05)
   (2005/C 229/78)
   Γλώσσα διαδικασίας: η γαλλική
   Η Maria Johansen, κάτοικoς Λουξεμβούργου, εκπροσωπούμενη από τους δικηγόρους Stéphane Rodrigues και Alice Jaume, άσκησε ενώπιον του Πρωτοδικείου των Ευρωπαϊκών Κοινοτήτων την 26η Ιουλίου 2005 προσφυγή κατά του Ελεγκτικού Συνεδρίου των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               —
            
            
               Κυρίως, να ακυρώσει την απόφαση της αρμοδίας για τους διορισμούς αρχής (ΑΔΑ) της 21ης Απριλίου 2005 που απορρίπτει την διοικητική ένσταση της προσφεύγουσας, καθώς και την απόφαση περί διορισμού που ελήφθη από την ΑΔΑ την 27η Οκτωβρίου 2004 στο μέτρο που καθορίζει το βαθμό προσλήψεως αυτής κατ' εφαρμογήν του άρθρου 12, παράγραφος 3, του παραρτήματος XIII του Κανονισμού Υπηρεσιακής Καταστάσεως και το κλιμάκιό της σύμφωνα με το νέο άρθρο 32 του Κανονισμού Υπηρεσιακής Καταστάσεως·
            
         
               —
            
            
               να επισημάνει στην ΑΔΑ τα αποτελέσματα που συνεπάγεται η ακύρωση των προσβαλλομένων αποφάσεων, και ιδίως την ανακατάταξη της προσφεύγουσας στο βαθμό Α*10, 4ο κλιμάκιο, αναδρομικά από την 1η Ιουνίου 2004, ημερομηνία ενάρξεως ισχύος της αποφάσεως περί διορισμού της 27ης Οκτωβρίου 2004·
            
         
               —
            
            
               επικουρικώς, να καταδικάσει την Επιτροπή να αποζημιώσει για τη ζημία που υπέστη η προσφεύγουσα λόγω της μη κατατάξεώς της στο βαθμό Α*10, κλιμάκιο 4, από την 1η Ιουνίου 2004, ημερομηνία ενάρξεως ισχύος της αποφάσεως περί διορισμού της 27ης Οκτωβρίου 2004·
            
         
               —
            
            
               να καταδικάσει το Ελεγκτικό Συνέδριο των Ευρωπαϊκών Κοινοτήτων στα δικαστικά έξοδα.
            
         Λόγοι ακυρώσεως και κύρια επιχειρήματα
   Οι λόγοι ακυρώσεως και τα κύρια επιχειρήματα είναι πανομοιότυπα των προβληθέντων στο πλαίσιο της υπόθεσης T-58/05, Centeno Mediavilla και λοιποί κατά Επιτροπής (1).
   
      (1)  ΕΕ C 93 της 16-4-2005, σ. 38.